7Oscar GambleRF207.0300 0 1.0001
8Tommy SmithRF4438346.18533 0 .9671
9Orlando GonzalezRF4326.0600 0 1.0000
10Doug HowardRF208.0100 0 1.0000
11Leron LeeRF2010.0400 0 1.0000
12Ron PruittRF13768.02000 0 1.0000
13Rusty TorresRF24388.01821 0 .9520
14Rick ManningRF3230259.14851 2 .982-2
15George HendrickRF5656490.211922 0 .984-4
16John LowensteinRF5242373.27013 1 .960-10
17Charlie SpikesRF3233012636.05813116 8 .975-13
18Larry AndersenP305.2110 0 1.000 19Steve ArlinP111043.2164 0 .636 20Fred BeeneP511119.211230 0 1.000 21Jim BibbyP5833276.018372 4 .965 22Dick BosmanP3121156.010123 0 .880 23Jackie BrownP5730249.116302 3 .958 24Tom BuskeyP1400264.120552 4 .974 25Pat DobsonP3535217.114283 3 .933 26Dennis EckersleyP7054386.016322 1 .960 27Bruce EllingsenP16242.0171 0 .889 28Bill GogolewskiP5013.2180 1 1.000 29Roric HarrisonP1919126.09122 2 .913 30Tom HilgendorfP35048.1380 0 1.000 Custom Leaderboards Die Kinderwet: Hoe Suid-Afrika na ons kinders kyk | Jansens Egskeiding Forum
You are here: Home / KINDERS EN DIE NUWE KINDERWET
KINDERS EN DIE NUWE KINDERWET
Published by jacquesjansen on February 13, 2014 | 17 Responses
Met die implementering van die Kinderwet 38 van 2005 het die terminologie wat voorheen gebruik is ten opsigte van kinders, verander . Dit het die die ouerlike regte en verpligtinge wat ouers en / of ander partye kan hê gedefinieer en ook gelyke en gesamentlike voogdyskapstatus aan ouers van kinders gebore uit die huwelik verleen.
DIE “BESTE BELANG VAN DIE KIND” BEGINSEL
Die kind se beste belang is ‘n grondwetlike reg. In alle sake met betrekking tot ‘n kind, is die beste belange van daardie kind uiters belangrik.
Die Wet verskaf ‘n lys van die faktore wat in ag geneem moet word as dit kom by die bepaling van ‘n kind se beste belange :
1. Die aard van die persoonlike verhouding tussen –
i. die kind en die ouers;
ii. die kind en ‘n spesifieke ouer; en
iii. die kind en enige ander versorger of relevante persoon in die omstandighede.
2. Die houding van die ouers, of ‘n spesifieke ouer, teenoor die kind;
3. Die uitoefening van ouerlike regte en verpligtinge;
4. Die vermoë van die ouers, of ‘n spesifieke ouer, of enige ander versorger of relevante persoon, om te voorsien in die behoeftes van die kind, insluitend emosionele en intellektuele behoeftes;
5. Die waarskynlike effek op die kind van enige verandering in sy / haar omstandighede, insluitend enige skeiding van –
i. een of beide van die ouers;
ii. enige broer of suster of ander kind;
iii. enige versorger of relevante persoon, saam met wie die kind gewoon het;
6. Die praktiese probleme en koste van die kind om kontak met een of albei ouers te hê, en of daai probleem of koste die kind se reg om persoonlike verhoudings en direkte kontak met een of albei ouers op ‘n gereelde basis in stand te hou, sal beïnvloed;
7. Die behoefte van die kind –
i. om in die sorg van sy / haar ouer/s, gesin en uitgebreide familie te bly; en
ii. om ‘n band met sy / haar ouer/s, familie, uitgebreide familie, kultuur of tradisie te behou;
8. Die kind se –
i. ouderdom, volwassenheid en fase van ontwikkeling;
iv. enige ander relevante eienskappe;
v. die kind se fisiese en emosionele sekuriteit, sowel as sy / haar intellektuele, emosionele, sosiale en kulturele ontwikkeling;
vi. enige gestremdheid wat die kind mag hê;
vii. enige chroniese siekte wat die kind aan kan ly ;
viii. die behoefte vir die kind om groot te word in ‘n stabiele gesinsomgewing en, waar dit nie moontlik is nie, in een so na as moontlik aan só ‘n omgee- /familie-omgewing;
9. Die behoefte om die kind te beskerm teen enige fisiese of sielkundige skade wat veroorsaak kan word deur –
i die kind te onderwerp aan mishandeling, misbruik, verwaarlosing, uitbuiting, vernedering, geweld of ander skadelike gedrag; of
ii. blootstelling van die kind aan mishandeling, misbruik, vernedering, slegte behandeling, geweld of ander skadelike gedrag teenoor ‘n ander persoon; en
iii. enige blootstelling van gesinsgeweld aan die kind of enige familielid.
Die Kinderwet stel ook uitdruklik dat enige kind die reg het om deel te neem aan besluite wat betrekking het tot hom / haar.
OUERLIKE REGTE EN VERPLIGTINGE
“Ouerlike regte en verpligtinge” is die oorkoepelende term vir die regte en verantwoordelikhede wat ‘n persoon kan hê ten opsigte van ‘n kind. Dit sluit alle of sommige van die elemente van voogdyskap, sorg, kontak en onderhoud in.
‘n Houer van regte en verpligtinge het die reg en verantwoordelikheid om –
i. te sorg vir die kind;
ii. kontak met die kind te behou;
iii. op te tree as voog van die kind; en
iv. by te dra tot die onderhoud van die kind.
Meer as een persoon kan ouerlike regte en verpligtinge hê. Hulle word na verwys as “mede-besitters”. Die Wet laat howe toe om aan enige persoon ouerlike regte en verpligtinge te verleen, selfs in die afwesigheid van ‘n biologiese of wetlike verhouding tussen die volwassene en die kind.
Die houer of mede – besitter van ouerlike regte en verpligtinge moet altyd in die beste belang van die kind op tree, terwyl die kind se wense ook in ag geneem moet word.
Met die implementering van die Kinderwet is die term ‘bewaring’ vervang met die konsep van ‘sorg’. Die Wet bepaal dat sorg, met betrekking tot ‘n kind, en waar toepaslik en binne beskikbare middele, die volgende moet in sluit:
1. Sorg dat die kind ‘n geskikte plek het om te woon;
2. Sorg dat die lewensomstandighede van die kind bevorderlik is vir die kind se gesondheid, welstand en ontwikkeling;
3. Sorg vir die nodige finansiële ondersteuning;
4. Sorg vir die beskerming en bevordering van die kind se welstand
5. Sorg vir die beskerming van die kind teen mishandeling, misbruik, verwaarlosing, vernedering, diskriminasie, uitbuiting en enige ander fisiese, emosionele of morele leed of gevaar;
6. Die respek, beskerming, bevordering en versekering van die vervulling van, en waak teen enige oortreding van die kind se regte, soos uiteengesit in die Handves van Regte en beginsels van die Wet;
7. Die lei , regie en die beveiliging van die kind se opleiding en opvoeding, insluitende godsdienstige en kulturele onderwys, op ‘n wyse wat geskik is vir die kind se ouderdom, volwassenheid en fase van ontwikkeling;
8. Die lei, advies en hulp in die besluite wat deur die kind geneem word op ‘n wyse wat geskik is vir die kind se ouderdom, volwassenheid en fase van ontwikkeling;
9. Die lei van die gedrag van die kind op ‘n menslike wyse;
10. Die handhawing van ‘n gesonde verhouding met die kind;
11. Om te akkommodeer vir enige spesiale behoeftes wat die kind mag hê; en
12. Om te verseker dat die kind se beste belang die oorheersende oorweging is in alle aangeleenthede waarin die kind mag betrokke wees.
Met die implementering van die Kinderwet is die term ‘toegang’ vervang met die term ‘kontak’, wat gedefinieer word as volg:
1. Die handhawing van ‘n persoonlike verhouding met die kind; en
2. Indien die kind by iemand anders woon, daar om ‘n gereelde basis kommunikasie met die kind moet wees, wat insluit:
i. Die besoek van die kind; of
ii. Besoek word deur die kind; of op enige ander wyse, maar op ‘n gereelde basis met die kind kommunikeer, wat insluit:
– deur die pos;
– per telefoon; of
– op enige ander wyse van elektroniese kommunikasie, soos Skype, e-pos en Facebook.
Dit is ‘n kind se reg om kontak met beide sy / haar ouers te hê. In die oorweging van die bedrag en in die vorm van kontak wat ‘n ouer ‘n ouer moet hê met die kind, word die faktore wat in die Kinderwet in ag geneem. Elke situasie is uniek en die uitslag sal afhang van die feite wat aangebied word soos die kind se ontwikkeling, die ouer se verhouding met die kind en die kind se wense.
Die volgende is algemene vorme van kontak :
1. Redelike kontak;
2. Gedefiniëerde kontak;
3. Kontak onder toesig;
4. Indirekte kontak;
5. Ingefaseerde kontak;
6. Gedeelde kontak / Ouerskap;
Dit is die mees algemene vorm van kontak. Redelike kontak beteken nie onbeperkte kontak nie, maar wat redelik is met in agneming van die kind se ouderdom, wense en omstandighede.
As die ouers nie oor die weg kan kom en kan saamstem oor wat redelike kontak is nie, word dit aanbeveel dat hulle ‘n skedule opstel waarin die kontak uiteengesit word. Dit word gedefiniëerde kontak genoem.
Gedefiniëerde kontak beteken dat daar spesifieke voorskrifte is van wanneer, waar en hoe ‘n ouer kan kontak uitoefen met die kind. Dit word gewoonlik as volg aangeteken:
Die pa / ma sal redelike kontak met die kind / kinders uit oefen, wat as volg sal wees:
Die voordeel van vasgestelde kontak is dat ouers vooruit kan beplan as hulle weet wanneer hulle verantwoordelik vir die kind sal wees. Dit bied ook sekerheid en roetine vir die kind.
Buigsaamheid word dikwels in die schedule geinkorporeër vir situasies waar ‘n ouer nie kan kontak uit oefen nie vir redes buite sy / haar beheer. In hierdie gevalle, sal voorsiening gemaak word vir die ouer om die tyd wat gemis is, in te haal.
KONTAK ONDER TOESIG
Kontak onder toesig beteken dat ‘n ouer net kan kontak hê met die kind in die teenwoordigheid van die een of die ander ouer of ‘n derde party. Afhangende van die omstandighede, kan die derde party die volgende wees:
1. ‘n Familielid van een van die ouers, wie vertrou word deur beide;
2. ‘n Gekwalifiseerde maatskaplikewerker; of
3. Iemand wat albei ouers vertrou en wat bevoeg is om as ‘n neutrale derde party op te tree .
Kontak onder toesig kan geïmplementeer word indien dit nodig is om die kind te beskerm, en word dikwels in die volgende omstandighede toegepas:
1. Waar die kind baie jonk is en die ouer nie vertroud is met die kind se versorging en roetine nie;
2. Waar daar bewerings of ‘n geskiedenis van geweld teenoor die kind is;
3. Waar die ouer wie kontak uit oefen sielkundige probleme of ‘n verslawing het en nie vertrou kan word met die kind op sy / haar eie ;
4. Waar ‘n afwesige ouer die verhouding moet hervestig met die kind, en die kind van ‘n baie jong ouderdom is.
Kontak onder toesig moet nie gebruik word as ‘n straf vir ‘n ouer nie, maar as ‘n middel, hetsy ‘n tydelike of permanente verhouding tussen die kind en die ouer te fasiliteer. Dit word gewoonlik as volg aangeteken:
Die pa / ma sal kontak uit oefen teenoor die kind / kinders in die teenwoordigheid van ‘n derde party, wie aangestel is by ooreenkoms tussen die partye of ‘n aangewese maatskaplike werker is, soos volg:
Kontak onder toesig kan verander word na kontak sonder toesig onder sekere voorwaardes, insluitende:
1. Wanneer die betrokke kind geasseseer is deur ‘n kundige wat aanbeveel dat kontak onder toesig nie meer nodig is nie;
2. Wanneer die ouer sekere berading ondergaan het;
3. Wanneer die kind ‘n sekere ouderdom bereik het; en / of
4. Wanneer die ouer bewys dat hy / sy nie misbruik maak van enige stowwe nie.
Soos wat kinders ouer word, verander hulle behoeftes en dikwels kan hulle kontak met ‘n ouer uitgebrei word. Dit is die sogenaamde in-gefaseerde kontak.
In-gefaseerde kontak word dikwels gebruik wanneer ‘n ouer afwesig was van ‘n kind se lewe, en moet geleidelik weer aan die kind bloot gestel word ten einde enige negatiewe effekte en gevoelens van ongemak by die kind te verminder.
‘n Mens kan indirekte kontak met ‘n kind hê deur middel van telefoon, e -pos, briewe en so meer. Indirekte kontak word gewoonlik gekombineer met ander vorme van kontak, en veral belangrik wanneer ‘n ouer ver weg woon en gereelde direkte, redelike of gedefiniëerde kontak moeilik of onmoontlik is.
GEDEELDE KONTAK / OUERSKAP
Gedeelde kontak of gedeelde ouerskap is ‘n gesamentlike reëling waarin beide ouers die reg en die verantwoordelikheid het om aktief betrokke te wees in die opvoeding van hul kinders na ‘n egskeiding of vervreemding. Gedeelde ouerskap is gebaseer op die idee dat ouerlike verpligtinge werklik deur beide ouers gedeel moet word en is dit ‘n metode van ouerskap wat toe laat dat beide ouers die geleentheid gegun word om aktief aan hul kind se lewe deel te neem. Meer en meer ouers val weg van die tradisionele versorgingooreenkoms van primêre wonings en alternatiewe wonings .
‘n Kind kan meer as een voog hê. ‘n Voog is nie noodwendig die een wat óf sorg of kontak met die kinders het nie. Voogdyskap is die reg en verantwoordelikheid om –
i. die kind se eiendom of eiendomsbelange te administreer en te beskerm;
ii. die kind by te staan of te verteenwoordig in administratiewe, kontraktuele en ander regsaangeleenthede;
iii. toestemming te gee of te weier om enige toestemming te gee, soos deur die wet vereis word, ten opsigte van die kind, insluitende:
iv. toestemming te gee tot die kind se huwelik;
v. toestemming te gee tot die kind se aanneming;
vi. toestemming te gee tot die kind se vertrek of verwydering van uit die Republiek van Suid-Afrika;
vii. toestemming te gee tot die kind se aansoek vir ‘n paspoort; en
viii. toestemming te gee tot die vervreemding of beswaring van enige van die kind se vaste eiendom .
As die voog van alle kinders het die Hooggeregshof ‘n wye diskresie in die uitoefening van sy magte en het ook die mag om in te meng met die regte en verantwoordelikhede van ‘n voog teenoor ‘n kind, maar moet dit in die kind se beste belang wees. In enige geskil met betrekking tot voogdyskap sal die Hooggeregshof al die relevante feite oorweeg en word die insette van die Kantoor van die Gesinsadvokaat of enige ander kundige wat van hulp in die bepaling van die kind se beste belang mag wees. Dit is ook moontlik dat die hof ‘n regsverteenwoordiger vir die kind kan aan stel.
Wanneer ‘n kind het net een voog het word die persoon na verwys as die enigste voog. Hul take is om –
ii. die kind by te staan of te verteenwoordig in administratiewe, kontraktuele en ander regsaangeleenthede ;
In sy / haar testament kan ‘n voog ‘n geskikte en gepaste persoon aanstel om die voogdyskap van die kind oor te neem in die geval van sy / haar dood.
In die geval dat ‘n voog nie sy / haar verpligtinge na kom of nie op tree in die beste belang van die kind nie, kan die Hooggeregshof genader word deur –
i. enige persoon wat toesig oor die kind het;
ii. enige persoon wat kontakregte met die kind het;
iii. enige ander persoon voldoende belang in die versorging, beskerming, welsyn of ontwikkeling van die kind het;
iv. die kind, wat vir himself / haarself sal handel, met verlof van die hof;
v. enige persoon wat in die kind se belange op tree, met die verlof van die hof; of
vi. ‘n gesinsadvokaat of ‘n verteenwoordiger van enige belanghebbende staatsorgaan.
Na oorweging van al die feite, en indien dit in die beste belang van die kind is, sal die Hooggeregshof ‘n bevel verleen om te verseker dat hierdie belange gedien is, insluitende ‘n bevel vir die –
i. beëindiging van die betrokke voog se voogdyskap, en die aanstelling van ‘n ander persoon as voog ;
ii. opskorting van die betrokke voog se voogdyskap vir ‘n tydperk, en die aanstelling van ‘n ander persoon as tydelike voog ;
iii. voorkoming dat die betrokke voog sekere regte as ‘n voog uit oefen;
iv. tersydestelling van besluite wat deur die betrokke voog gemaak is;
v. verlening van toestemming namens die betrokke voog wanneer hulle toestemming vereis word en hulle weier om sodanige toestemming te gee
Wanneer ‘n kind meer as een voog het word die persone na verwys as mede- voogde. In gevalle soos hierdie moet alle voogde hulle toestemming gee –
i. indien dit in enige aspek deur die wet vereis word met betrekking tot die kind;
ii. vir die kind om te trou, indien die kind is nog nie 18 jaar oud is nie;
iii. vir die aanneming van die kind;
iv. vir die kind se vertrek uit die Republiek van Suid-Afrika;
v. vir die aansoek om ‘n paspoort vir die kind; en
vi. vir die vervreemding of beswaring van enige van die kind se vaste eiendom .
Mede – voogde is verantwoordelik vir, maar het nie mekaar se toestemming nodig vir die volgende nie:
1. Die administrasie en die beskerming van die kind se eiendom en eiendomsbelange; en
2. Hulpverlening of wat die kind mag behels in administratiewe, kontraktuele en ander regsaangeleenthede.
In die geval dat een of alle mede – voogde nie hul verpligtinge na kom nie of nie in die beste belang van die kind op tree nie, kan die Hooggeregshof genader word deur –
i. ‘n mede- voog;
ii. enige persoon wat toesig oor die kind het;
iii. enige persoon wat kontakregte met die kind het;
iv. enige ander persoon voldoende belang in die versorging, beskerming, welsyn of ontwikkeling van die kind het;
v. die kind, wat vir himself / haarself sal handel, met verlof van die hof;
vi. enige persoon wat in die kind se belange op tree, met die verlof van die hof; of
vii. ‘n gesinsadvokaat of ‘n verteenwoordiger van enige belanghebbende staatsorgaan.
Na oorweging van al die feite, en indien dit in die beste belang van die kind is, kan die Hooggeregshof ‘n bevel maak soos wat dit mag nodig ag, insluitend ‘n bevel –
i. ten opsigte van ‘n mede – voog;
ii. die beëindiging van sy / haar mede- voogdyskap;
iii. skort sy / haar mede – voogdyskap vir ‘n tydperk op;
iv. tersydestelling van enige besluite gemaak of regstappe geneem deur die mede – voog namens die kind;
v. interdik of die voorkoming van die mede – voog ten opsigte van enige of sekere handelinge van die administrasie van die kind se eiendom of eiendomsbelange; of
vi. interdik of die voorkoming van die mede – voog ten opsigte van die uitoefening van enige of sekere handelinge in die ondersteuning of wat die kind in regs-, administratiewe en kontraktuele aangeleenthede mag benodig.
vii. ten opsigte van alle mede – voogde:
viii. die beëindiging van beide voogde se voogdyskap , en die aanstelling van ‘n alternatiewe voog / de;
ix. opskorting van beide voogde se voogdyskap vir ‘n tydperk, en die aanstelling van ‘n tydelike voog / de vir die nodige tydperk ;
x. tersydestelling enige besluite gemaak of regstappe geneem deur die mede – voogde namens die kind;
xi. interdik of die voorkoming van die mede – voogde om enige of sekere handelinge uit te oefen ten opsigte van die administrasie van die kind se eiendom of eiendomsbelange; of
xii. interdik of die voorkoming van die mede- voogde ten opsigte van die uitoefening van enige of sekere handelinge in die ondersteuning of wat die kind in regs-, administratiewe en kontraktuele aangeleenthede mag benodig.
In die geval dat een van die voogde weier om sy / haar toestemming te gee, kan die Hooggeregshof genader word deur –
Na oorweging van al die feite, en indien dit in die beste belang van die kind is, sal die Hooggeregshof ‘n bevel verleen om te verseker dat hierdie belange gedien word, insluitende ‘n bevel –
i. wat die nodige toestemming namens die mede – voog gee;
ii. bly by die mede – voog se toestemming; of
iii. weiering om toestemming namens die mede – voog te verleen of om weg te doen met die mede – voog se toestemming.
In die geval dat beide voogde weier om hul toestemming te gee, kan die Hooggeregshof genader word deur –
Na oorweging van al die feite, en indien dit in die beste belang van die kind is, sal die Hooggeregshof ‘n bevel verleen om te verseker dat hierdie belange gedien , insluitende ‘n bevel –
i. die nodige toestemming namens beide voogde;
ii. saam stem met beide voogde se toestemming; of
Share / Deel
Posted in childrens court, Egskeiding, Gesinsadvokaat, kinderhof proses, Kinders Tagged Children's Act, CHILDREN'S RIGHTS, Jansens Prokureurs, Kinderregte, kinderwet, ouerlike regte en verpligtinge
Anonymous April 3, 2014 at 12:43 pm | Permalink
Ek het ‘n dogtertjie van 5 jaar oud. Ek en haar ma was nie getroud nie en is al vir 4 jaar nie meer saam nie. Sy woon by haar ouma sedert sy en haar ma weggetrek het van dieselfde dorp af as wat ek woon en haar ma het intussen getrou en getrek en my dogtertjie woon steeds by haar ouma. Die feit dat hul na ander dorp getrek het het dit vir my moeilik gemaak om haar te kon sien soos wat in die ouerskap plan gestipuleer was en dit het veroorsaak dat ek haar vir bietjie langer as 2 jaar nie kon sien nie. As ek haar geskakel het was sy altyd of te besig om met my te gesels of hul het net eenvoudig nie die foon geantwoord nie. Nou dat ons albei weer in dieselfde dorp woon en my dogtertjie gereeld na haar ma toe kom het ek al menigde male versoek om haar te kan sien al is dit eers net onder toesig weier hul net eenvoudig dat ek haar sien. Ek weet nie wat om te doen nie maar ek weet net ek wil my kind baie graag sien ons het vanaf geboorte ‘n baie noue band met mekaar gehad en hul het tot op hede bevestig nog dat die tyd wat ek haar nie kon sien nie wys hul gereeld vir haar fotos van my, maar gee nou elke keer as ek vra om haar te sien die verskoning dat sy huil en is upset as hul vir haar se dat ek haar wil sien. Asb ek sal enige raad waardeer.
joey May 27, 2014 at 9:00 am | Permalink
Baie dankie vir die inligting! Dis baie handig! Net een vraag? Eks geskei met 3 kinders. Hofbevel se 50/50 op alle finansiele onkostes wat kinders betref en elke 2de naweek by hul pa. Vakansies word gedeel en kersfees ens ook. Hul pa verdwyn skoonveld vir maklik 6maande sonder kontak en dan skielik val hy uit voor die hek en verwag als is soos hy dit agter gelaat het. 3 maande in hul lewe en dan verwyn hy weer. Dit raak die kinders emotioneel vreeslik hulle voel weg gegooi. Finansieel lewer hy ook geen bydrae. Hulle verdien hulle pa! Maar verdien hulle om sy kinders te wees slegs as dit hom pas?
billy en linda vos July 10, 2014 at 7:57 pm | Permalink
goeiedag..ons vra raad…ons kinders en kleinkind word van ons weggeneem deur die cmr sonder enige dokumentasie, sonder enige dokumentasie om in die hof te verskyn…sonder ondertekening van enige dokumentasie…sonder ons medewete word ons kinders by hulle skole deur die cmr verwyder…ons het niks verkeerds gedoen nie…nadat ons meer as n jaar vir die terugkeer van ons kinders baklei het is ons kinders weer by ons huis…ons verstaan nie hoekom ons kleinseun nog nie by ons is nie…asseblief ons verlang na hom en ons het hom grootgemaak vanaf dag 11 tot op ouderdom 2jaar 2maande en 5 dae..help ons asseblief en baie dankie…0810447901-billy..0810447903-linda..0125464082-huis
Marius Victor October 24, 2014 at 9:44 am | Permalink
U kan ‘n aanoek deur die Kinderhof bring om die ouerskapsplan af te dwing. Alternatiewelik kan u ‘n aansoek bring om die plan heeltemal te laat hersien en ander reëlings in plek te sit, soos byvoorbeeld, om primere residensie by u te vestig.
Anonymous November 13, 2014 at 1:42 pm | Permalink
Ek en my kind bly in n ander dorp. Die pa het haar nog nooit kom haal vandat ons getrek het nie. Ons het nog al die pad gery om te sorg dat sy by hom uitkom. Die familieplan sê die Applikant moet die kind by die Respondent gaan optel en aflaai, maar hy weier.
Marius Victor November 14, 2014 at 9:51 am | Permalink
U optrede sterk die pa in sy kwaad, aangesien daar geen rede vir hom is om gehoor te gee aan die ouerskapsplan nie, u sal in ieder geval mos die kind na hom toe vat. Ons stel voor dat u u hou by die bepalings van die ouerskapsplan. As die plan stipuleer dat die pa die kind moet kom optel en aflaai moet hy dit doen. Alewige verslapping van die bedinge van die ooreenkoms beinvloed die integriteit van die ouerskapsplan en speel op die ou end tot die nadeel van die kind in.
Anoniem December 3, 2014 at 7:35 pm | Permalink
Ek het n buite egtlike dogter en op haar geboorte sertifikaat is haar van haar biologiese pa se van. Ek wil dit bitter graag verander want dit het redelik baie komplikasies ten opsigte van op oorsese vakansies te gaan of net oor grens! Ek kry geen samewerking van biologiese pa ten opsigte van die saak! Hoe kan ek haar van verander? Hy is nie betrokke by sy dogter nie en as ek hom iets vra, word dit nooit gedoen . Help asb! My man wil haar graag aannneem
Elaine Julyan December 22, 2014 at 9:42 pm | Permalink
Ek sit met n situasie. Ek is reeds by n maatskaplike werker. My eks wil skierlik na 12jr betrokke raak by sy kind van 12jr. Die finale mediasie notules is afgehandel vir die finale gesinplan wat opgetrek gaan word in Januarie. My probleem is my kind deel alles met my en ek verwag n baie emosionele uitgepitte kind sodra hy van sy pa af terugkom. My eksman het my tydens ons huwelik van 5jaar emosioneel afgekraak. Ek het selfs n beskermingsbevel destyds daarvoor aangeskaf. Wat staan my te doen wanneer my kind weer terug is weer uitbrei van sy kuier by sy pa dat die hom weer emosineel afgekraak het. Met hom pleinweg ongeskik is met hom. My kind se stiefsussie maak en breek netso sy lus het. Wanneer my kind iets vir my eks daarvan sou noem, word dit slegs afgemaak van “hou tog op om te beklei” My kind William kom die laaste tyd baie huilerig van sy pa af. Enige kind sal ongelukkig wees as enige volwasse en in hierdie geval sy eie pa hom n dikgat noem elke keer as my kind nie ja en amen nie. Ek kan n storieboek vol skryf. Die maatskaplike werker se my kind moet kontak met sy pa het en dit sal hom net sterker maak. Ek kan geen punt daarin sien dat my eks nou my kind ook sielkundig wil afkraak met sy swak maniere nie. Hoe kan ek my kind beskerm?
Moedeloos January 8, 2015 at 12:20 am | Permalink
Ek is meer as 4 jaar gelede geskei en ek is die primere versorger van ons twee seuns. My oudste van 10 jr is altyd gewillig om by sy pa te gaan kuier, maar die jongste seun van 6 jr wil met alle geweld huis toe kom na die tweede aand van oorslaap en vertel vir my na die kuiertjies hoe graag hy wou terug kom en hoe hy gehuil het in die aande. Daar word vreeslik met hom geraas en hy kry selfs pak volgens my ouer seun. My jongste smeek my om hom nie te stuur na sy pa toe nie – maar sy pa het telkemale vir hom gese dat hy nie meer Welkom sal wees as hy nie gaan kuier nie. Ek het vannaand met ons seuns gesels telefonies en is vreeslik ontsteld omdat my jongste my gevra het “hoeveel slapies nog”….en na ek hom vertel het dat daar nog net ‘n paar slapies oor is, kon ek hoor hoe emosioneel hy geraak het en sy huil en trane vinnig moes sluk sodat sy pa en sy vriendin dit nie moet sien of hoor nie. Ek het toe daarna vir hom ‘n SMS gestuur om te versoek dat my jongste dalk eerder huis toe moet kom omdat dit klink dat die kuiertjie net te lank raak….maar niks terug gekry nie. Ek voel so moedeloos omdat ek weet en kon hoor hoe ontsteld hy was. Wat doen ek om hom te beskerm teen al hierdie hartseer en om sy BESTE belange eerste te stel…Bo sy pa se afpersing en emosionele manipulasie. Ek beleef dit weekliks en het al paar keer verskoning gemaak dat my jongste nie kan kom kuier nie…wat nagevolge inhou vir hom. Ek is so raadop!!! Hoe kan dit so aangaan. Wat is sy en my regte?
Marius Victor January 9, 2015 at 4:15 pm | Permalink
My voorstel is dat u u plaaslike Kinderhof nader om u gewese man se kontakregte te laat beperk tot kontak onder u toesig. Die personeel is baie behulpsaam en sal u kan bystaan met die invul van die nodige vorms. As deel van hierdie verrigtinge sal die Gesinsadvokaat ‘n ondersoek instel na beide u en u man se optrede en lewensomstandighede ten einde ‘n deurdenkte besluit te maak betreffende waar die beste belang van u kind gedien sal word. Beide partye sal kans kry om hul kant van die saak te stel.
Ouma January 14, 2015 at 4:55 pm | Permalink
Ek is op soek na raad. As ‘n pa elke aand sy dogtertjie (se tussen 2 – 6jr) se privaat dele betas en was, sal dit as moletering gesien word? Ek dink so. En as ‘n ma en haar vriend dit met haar seuntjies van daardie ouderdom doen? Is dit dan net in belang van “hygiene”? Al huil en kla hulle dat dit seer is, dat hulle nie daarvan hou nie, nie wil teruggaan na mamma toe nie wanneer hul by pa gekuier het nie. Selfs na ‘n dokter hulle skriftelik vermaan het en genome het dat dit onnodig is, gaan hulle steeds voort. Toe die kinders 2jr gelede begin kla het, is al die nodige stappe gedoen, maatskaplike werkers, sielkundiges, spelterapeute ens. Almal stem saam dat iets wel gebeur het maar die kinders is te klein om te getuig. Die voordeel van die twyfel gaan na ma want sy lieg haar uit alles uit. Na derduisende Rande, wat moet mens nog doen om twee stukkende seuntjies uit hierdie ding uit te kry? Ek die Kinderwet stink en word net eensydig toegepas. Die kinders kry geen voordeel daaruit nie.
Hartseer February 5, 2015 at 1:24 pm | Permalink
My 2 dogtertjies van 7 en 8 se primere woning is by hulle pa volgens ‘n hofbevel. Maar ons het nogsteeds gesamentlike ouerlike verantwoordelikheid. Maar ek het geen sê in waar hulle mag skoolgaan of bly of niks. Hy sê my net dood eenvoudig hy sal besluit. Ek en my huidige man moet verhuis Kaap toe, platteland wat my kinders ken en al daar was vir werk en wil graag die meisies saamneem. Hy is na ons huwelik weer geskei van sy 2de vrou en het verskeie verhoudings ook al gehad wat verbreek is. Dogters het tog ‘n ma nodig en ek voel op die stadium kan ons hulle baie meer standvastigheid bied. Maar hy wil glad nie instem nie en gebruik ontwrigting as ‘n verskoning. Wat staan my te doen?
schalk pieterse February 9, 2015 at 10:35 pm | Permalink
ek wil graag weet meer oor as ouer bi polar is en my kind word mishandel wat staan my te doen
Corneal February 14, 2015 at 9:34 am | Permalink
Hi. Eks tans in n skei betrokke. My binnekort ex skei my. Maar sy draai als of ek haar skei. Nou hou sy my 2 jaar kind weg van my en vervreem hom vsn my sodat die hof hom alleen aan haar moet gee. Wat kan ek doen. Groete
Corneal February 14, 2015 at 9:37 am | Permalink
Hi. Ek is tans in n skeisaak betrokke. My binnekort ex skei my. Maar sy draai als of ek haar skei. Nou hou sy my 2 jarige kind weg van my en vervreem hom van my sodat die hof hom alleen aan haar moet gee. Sy het altyd n verskoning as ek hom wil sien.
Wat kan ek doen.
Buitelandse ma February 18, 2015 at 11:48 pm | Permalink
In 2012 het ek en my man met ons 3 kinders en my seun uit vorige huwelik, met ex-man se toestemming, na die VSA verhuis.
Ek was nog altyd primere versorger en onderhoud en medies en skool bydrae was nog altyd ‘n issue.
Sedert ons verhuis het het hy alle kontak verbreek, al probeer ons op alle manier moontlik kontak maak. Skype, epos, bel, sms.
My seun is al ouer, het die ouer-rol al van 5 opgeneem in hul verhouding. Die laaste 2 jaar was baie rof vir my kind. Hy is nou 14.
My ex se ma het al die jare die onderhoud betaal en vandat ons verhuis het besluit dat onderhoud nou gestaak kan word.
As nuwe immigrante wat besigheid in ander land begin het ons geweet ons sal nie fondse he om my seun terug SA toe te stuur indien ons nie onderhoud het nie. Ons het nie geweet hy gaan ophou kontak maak nie.
Nou is my dilema:
Ek kan nie vir paspoort asnsoek doen sonder sy toestemming nie.
Ek kan nie terug reis met hom sonder beeidige verklaring van sy pa elke keer as ek terug SA toe wil gaan en ook terug na VSA reis nie.
Ek het probleem om testament op te stel want as ek iets oorkom moet die pa in die hand gekry kan word om hom te kom haal anders word hy hier in maatskaplike sisteem opgeneem en van sy boeties en sussies en stiefpa verwyder.
Ek gaan heelmoomtlik probleme he om sy burgerskap hier te kry.
Ek het probeer uitvind… Is dit reg dat sounek aansoek doen vir alleen voogskap, dat ek en my seuns SA toe moet kom, vir evaluasie en onderhoude en die pa ook?
Ek het die pa opgespoor… Nou in Nov, maar nogsteeds maak hy nie kontak nie en my seun het saam met puberteit nou besluit 2 jaar se probeer kontak maak is genoeg en hy voel dis beter om vrede te maak met feit dat sy pa niks met hom te doen wil he nie. Hy voel hy het genoeg seergekry en die teleurstelling van ‘n foon wat lui en nie geantwoord word nie is nie moeitewerd nie.
Ek het nie die fondse om om te vlieg en die proses in SA te doen en dan nog ongeveer R40 000 te betaal vir regskostes nie. Dis R60 000 minimum waar ons nie op die stadium eers vleis hier kan bekostig nie. Ek voel dis onregverdig dat ek die kostes vir die reg om alleen my kind se belange te dra te dek.
Is daar nie ander manier nie?
Julia March 2, 2015 at 10:14 am | Permalink
My seun is 3jr gelede geskei. Aanvanklik het die 2 kinders (toe 1jr en 3jr) twee weke by elke ouer deurgebring. Twee jaar gelede het hul ma se soveelste kerel het by haar ingetrek in die kinders het begin kla van betasting. Al die tekens soos bednatmaak, nagmerries, verset om na haar toe te gaan, ens. was daar. Hulle is na ‘n kindersielkundige/ polisie/ maatskaplike werkers toe geneem. Almal het bevind dat “iets” gebeur het, maar die kinders is te klein om in ‘n hof te getuig. Die ma het toe vorendag gekom met die verskoning dat die kinders slegs higienies daar skoongemaak word (aanvanklik deur die kerel en later deur haarself) Tydens hierdie tyd is die kinders onder toesig van hul pa geplaas. Twee jaar later doen sy aansoek vir primere sorg en sonder dat enige getuies, onderwysverslae en selfs die sielkundige verslae in ag geneem is, word die kinders om ”n duistere rede (vir ons) in hul ma se sorg geplaas. Alles begin van vooraf. Hulle kom elke 2de naweek kuier en dis groot drama om hulle terug te neem. Dit huil, smeek en soebat om te bly. (hulle is nou drie maande in haar sorg) My seun sukkel nou al drie maande om ‘n fasiliteerder aan boord te kry, want sy gewese vrou kommunikeer geensins met hom nie, antwoord soms nie die telefoon nie, sit die telefoon op luidspreker sodat sy elke gesprek kan volg, vertel vir die kinders dat sy kan toor en alles kan hoor en sien wat hulle doen as hulle by hul pa is. Met toetse wat deur die sielkundige gedoen is focus hul ma glad nie in hul lewe nie. Slegs die pa, boetie en die oom vir wie hulle bang is.
Dit voel of mens en geld uitgee en nerens kom nie. Ons wil die hofuitspraak wat die kinders in die ma se toesig gesit het appelleer, maar wag ook nou al byna drie maande vir die landdros om sy verslag te voorskyn te bring. Is daar ander stappe wat mens kan doen? Nuwe prokureur, advokaat of wat? Alles bly sloer en die kinders raak net meer verward en ongelukkig.